Държавен вестник, бр. 70, 2006 г., стр. 56

С Т Р .  56
Д Ъ Р Ж А В Е Н   В Е С Т Н И К
Б Р О Й  70
НАРЕДБА №  Н-9
от 14 август 2006 г.
за реда и начините за прилагане на методите
за определяне на пазарните цени
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат редът и на-
чините за прилагане на методите за определяне
на пазарните цени между свързани лица за це-
лите на данъчното облагане, когато свързани
лица осъществяват търговските и финансовите
си взаимоотношения при условия, отличаващи
се от условията между несвързани лица.
Чл. 2. Методите за определяне на пазарни
цени по сделки между свързани лица се прила-
гат и за сделки между несвързани лица в пред-
видените от закон случаи.
Чл. 3. В тази наредба се използват следните
наименования на методите по чл. 16, ал. 1 от
Закона за корпоративното подоходно облагане
и § 1, т. 10 от допълнителните разпоредби на
Данъчно-осигурителния процесуален кодекс:
1. метод на сравнимите неконтролирани
цени;
2. метод на пазарните цени;
3. метод на увеличената стойност;
4. метод на разпределената печалба;
5. метод на транзакционната нетна печалба.
Чл. 4. Прилагането на методите за опреде-
ляне на пазарните цени има за цел постигане
на резултат, който би бил постигнат в оби-
чайни търговски или финансови взаимоотно-
шения между независими лица при съпоста-
вими условия.
Г л а в а  в т о р а
ОБЩИ ПРАВИЛА ЗА ПРИЛАГАНЕ НА
МЕТОДИТЕ
Чл. 5. Методите за определяне на пазарните
цени се прилагат въз основа на сравнение меж-
ду контролирана и съпоставима неконтролира-
на сделка.
Чл. 6. (1) За целите по чл. 5 се извършва ана-
лиз на съпоставимостта между контролирана и
неконтролирана сделка на базата на посочени-
те фактори:
1. характеристика на продукта или услуга-
та—предмет на сделката;
2. функции, които всяко от лицата, участва-
щи в сравняваните сделки, изпълнява (напри-
мер производство или дистрибуция, търговия
на едро или дребно, застраховане или банкова
дейност и др.), като се отчитат използваните
активи и поети рискове, както и условията по
сравняваните сделки;
3. икономически условия;
4. бизнес стратегии.
(2) При анализа на съпоставимостта дейст-
вително поетите от свързаните лица рискове се
определят на база на:
1. съответствие между фактическите дейст-
вия на страните и приетото разпределение на
рисковете;
2. финансов ресурс за компенсиране на евен-
туални загуби в резултат на поетия риск;
3. управленски или оперативен контрол от
всяка от страните по отношение на стопанска-
та дейност, от която произтичат съответните
рискове.
(3) При анализа на съпоставимостта се от-
читат само бизнес стратегиите на свързаните
лица, при които е налице:
1. понасяне на разходите за осъществяване
на бизнес стратегията от свързаното лице, ко-
ето ще получи бъдещите печалби в резултат на
реализирането на тази стратегия;
2. разумен период от време, в който се след-
ва бизнес стратегията, като се има предвид
жизненият цикъл на продукта.
Чл. 7. За определянето на пазарните цени се
използват методът на сравнимите неконтроли-
рани цени, методът на пазарните цени или ме-
тодът на увеличената стойност.
Чл. 8. (1) Методът на сравнимите неконтро-
лирани цени се прилага, когато е налице сход-
ство в характеристиката на продукта или услу-
гата—предмет на контролираната и съпоста-
вимата неконтролирана сделка.
(2) Методът на пазарните цени и методът на
увеличената стойност се прилагат, когато е
налице сходство в изпълняваните функции по
контролираната и съпоставимата неконтроли-
рана сделка:
1. в случаите на покупка и последваща про-
дажба на продукти, при които лицето, осъщес-
твяващо препродажбата, не добавя значителна
стойност към стойността на продуктите в ре-
зултат на изменение на физическите им харак-
теристики или в резултат на използването на
нематериални блага, се прилага методът на
пазарните цени;
2. в случаите на производство и последваща
продажба на продукти и в случаите на предос-
тавяне на услуги, когато производителят или
лицето, което предоставя услугите, не добавя
значителна стойност към стойността на про-
дуктите или услугите в резултат на използва-
нето на нематериални блага или не използва
високостойностни активи, се прилага методът
на увеличената стойност.
Чл. 9. Когато методите, посочени в чл. 7, не
могат да доведат до резултат, в съответствие с
целта по чл. 4 се прилага методът на транзак-
ционната нетна печалба или методът на раз-
пределената печалба.
Чл. 10. Когато самостоятелното прилагане
на методите не води до резултат, отразяващ
обичайните търговски и финансови взаимоот-
ношения между независими лица при съпоста-
вими условия, се допуска едновременно прила-
гане на два или повече метода.